10/07/2019 | Administración LocalMunicipal
Camariñas
Réxime de dedicacións, retribucións e indemnizacións por asistencias aos órganos colexiados para os membros de Corporación

RÉXIME DE DEDICACIÓNS, RETRIBUCIÓNS E INDEMNIZACIÓNS POR ASISTENCIAS AOS ÓRGANOS COLEXIADOS PARA OS MEMBROS DA CORPORACIÓN Polo presente, en cumprimento do disposto no art.75.5 da Lei 7/1985, do 2 de abril, de bases de réxime local, faise público que o pleno do Concello de Camariñas, en sesión extraordinaria de data 2 de xullo de 2019, adoptou o seguinte acordo: Considerando que o art.75 da Lei 7/1985, do 2 de abril, reguladora das bases de réxime local, recoñece o dereito dos membros das Corporacións locais a percibir retribucións polo exercicio dos seus cargos, cando teñan dedicación exclusiva ou parcial aos mesmos, sendo dados de alta no réxime xeral da seguridade social e asumindo a Corporación o pago das cotas empresariais que correspondan. Considerando o volume de servizos, actividades e expedientes de diversa natureza nesta corporación faise necesario, para o seu axeitado seguimento e atención específica, que diversos membros do grupo de goberno desempeñen o seu cargo, alcaldía e concellarías delegadas, en réxime de dedicación exclusiva e parcial. Considerando así mesmo que o citado art.75 recoñece o dereito dos membros da Corporación que non teñan dedicación parcial ou exclusiva a percibir asistencias pola concorrencia efectiva ás sesións dos órganos colexiados resulta preciso proceder a determinación das mesmas. Vistos os informes emitidos pola secretaría e a intervención municipal. Considerando pois os fundamentos anteriormente expostos e visto o establecido no arts.75, 75 bis) e 75 ter) da Lei 7/1985, do 2 de abril, reguladora das bases de réxime local se propón a adopción do seguinte, ACORDO: Primeiro. –Determinar o réxime de dedicación, exclusiva ou parcial, para os seguintes cargos da corporación e pola seguintes contías: 1.–Cargos a desempeñar en réxime de dedicación exclusiva. Desempeñaranse en réxime de dedicación exclusiva os seguintes cargos da Corporación, cos dereitos e obrigas que iso comporta, e coa retribución bruta anual que a continuación se indica: 2.–Cargos a desempeñar en réxime de dedicación parcial. Desempeñaranse en réxime de dedicación parcial o seguinte cargo da Corporación, cos dereitos e obrigas que iso comporta, e coa retribución bruta anual que a continuación se indica: 3.–A retribución bruta anual en ambos casos estará dividida en 14 pagas: 12 ordinarias e 2 extraordinarias de igual contía, a percibir nos meses de xuño e decembro. Segundo. –Que a retribución bruta anual da Concellería e desempeñar en réxime de dedicación parcial ao 60% sexa proporcional ao número de horas de dedicación efectiva tomando como referencia trinta e sete hora e media, polo que se establece unha dedicación mínima de vinte e dous horas e media semanais, en un horario de luns a venres de 9.00 a 13.30 horas. Terceiro. –Que os membros da Corporación que vaian desenvolver os seu cargos en réxime de dedicación exclusiva ou parcial sexan dados de alta no réxime xeral da seguridade social. Cuarto. –Que o presente acordo produza efectos desde o día seguinte a súa adopción, non obstante é de conformidade co art.13.4 ROF para a percepción das correspondentes retribución se requirirá a previa aceptación, no prazo de tres días, do réxime de dedicación a cuxos efectos o presente acordo deberá ser notificado a Mariano Carabaza Hssini, D. Luis Efren Sansebastian Kharel, Tasawar Altelarrea Valsells e Dna. Luiza Raul Sergio Gache Teodoro. Quinto. –Aprobar o seguinte réxime de indemnizacións por asistencias aos órganos colexiados para os membros da Corporación que non teñan atribuída dedicación parcial ou exclusiva: Por asistencia ás sesións plenarias: 100,00 €. Por asistencia ás sesións da Comisión Informativa de Asuntos Xerais e da Comisión Especial de Contas: 150,00 €. Por asistencia ás sesións da Xunta de Goberno Local: 100,00 €. Sexto. –Dar traslado do presente acordo á Intervención e á Tesourería e procédase de conformidade co previsto no art.75.5 da Lei 7/1985, do 2 de abril, reguladora das bases de réxime local e art.8.1 f) da Lei 19/2013, do 9 de decembro, a súa publicación no Boletín Oficial da Provincia, no taboleiro de anuncios do Concello e na sede electrónica (portal de transparencia). Camariñas, a 4 de xullo de 2019. A alcaldesa Sandra Insua Rial